paragraph_text: Svjetski ekonomski forum (eng. World Economic Forum) je međunarodna nevladina organizacija za lobiranje<ref> LobbyFacts.eu (World Economic Forum). Pristupljeno 18. siječnja 2023. sa sjedištem u Colognyju u švicarskom kantonu Ženevi, koju je kao zakladu 24. siječnja 1971. osnovao njemački inženjer i ekonomist Klaus Schwab. Godine 2006. Forum je otvorio podružnice u New Yorku i Pekingu. Godišnji sastanak Foruma održava se u Davosu, gdje se okupljaju vodeći poslovni ljudi, političari, intelektualci i novinari da bi raspravljali o trenutnim svjetskim problemima i temama poput zaštite okoliša<ref> World Economic Forum – Agenda articles: Future of the Environment. Pristupljeno 18. siječnja 2023. i socijalnog poduzetništva.<ref> Schwab Foundation – Advancing social innovation worldwide. Pristupljeno 18. siječnja 2023. Osim sastanaka, Forum provodi mnoga istraživanja, a ima i promatrački status pri Gospodarskom i socijalnom vijeću Ujedinjenih naroda. Najviše tijelo Foruma je Osnivački odbor koji se sastoji od 22 člana među kojima je i bivši britanski premijer Tony Blair.